དེ་ཡང་༼༢༠༠༦ལོའི་ཟླ་༡༡ཚེས་༣༠ཉིན་བོད་ཀྱི་ལོ་རྒྱུས་ཐོག་གི་བགྲོ་གླེང་སྐབས༽དགེ་སྐྱོན་ཞིག་སྟོན་དགོས་བསམ་ནས་རྩད་གཅོད་བྱས་པ་ཡིན་ན་བློ་གཟུ་བོར་མ་གནས་པར་བློ་ཕྱོགས་སུ་ལྷུང་བ་ཞིག་ཆགས་ཚར་བ་རེད།རྩད་གཅོད་ཉམས་ཞིབ་བྱེད་སྐབས་དགེ་སྐྱོན་གྱི་སྐད་ཆ་གང་ཡང་མེད་པར་གང་བྱུང་བ་དེ་ག་རྩད་གཅོད་བྱས་ན་བློ་གཟུ་བོར་གནས་པ་རེད།བློ་གཟུ་བོར་གནས་པའི་ཐོག་ནས་རྩད་གཅོད་བྱས་ཏེ་དངོས་ཡོད་གནས་ཚུལ་གང་བྱུང་བ་ཤེས་ཟིན་པའི་རྗེས་ལ་དེར་ཕན་གནོད་གང་ཡོད་དཔྱད་ཆོགཅེས་གསུངས་པ་རེད།ང་ཚོས་དཔྱད་གཏམ་དང་དགག་སྒྲུབ་རྩོམ་ཡིག་གང་ཡིན་ཡང་དོན་འབྲས་ཡོད་པའམ་དངོས་ཡོད་རང་བཞིན་དང་ལྡན་པའི་དཔྱད་གླེང་ཞིག་སྤེལ་བ་ལ་བཀའ་འདི་ཉིད་ལས་ནམ་ཡང་འདའ་མི་རུང་བ་ཡིན།།